Diari Oficial de la Generalitat Valenciana


Sumari del DOGV 4447, del 25-02-2003 (2003/2154)

Informació pública del projecte d'urbanització del programa per al desenvolupament de l'actuació integrada de la unitat d'execució Riu Bidasoa-Juan Piñol de València.
----------------------------------------------------------------------------------------------------------------------------------------------------------------------

### Dades del document

Número de DOGV
:   4447

Data del DOGV
:   25-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2154


Organisme emissor
:   Mercantil Valenciana de Obras, SA

Tipus de document
:   Anunci

Informació pública del projecte d'urbanització del programa per al desenvolupament de l'actuació integrada de la unitat d'execució Riu Bidasoa-Juan Piñol de València. [2003/M2154]
  
L'Ajuntament en Ple, en sessió ordinària celebrada el dia 26 d'octubre de 2001, va acordar l'aprovació del programa d'actuació integrada per al desenvolupament de la unitat d'execució Riu Bidasoa-Juan Piñol proposat per l'entitat Mercantil Valenciana de Obras, SA, i li va adjudicar la seua execució en condició d'urbanitzador; el 29 de novembre de 2002 es va subscriure el corresponent conveni urbanístic entre l'Ajuntament de València i l'entitat Mercantil Valenciana de Obras, SA.
  
L'acord d'aprovació esmentat es condicionava a la presentació del projecte d'urbanització adaptat a l'informe del Servici de Projectes Urbans de 13 de setembre de 2001. A tal efecte, es va presentar en data 30 d'octubre de 2002, amb el número 029901 de Registre d'Entrada davant l'Ajuntament de València, el corresponent projecte d'urbanització, que se sotmet en este acte a informació pública, per a la seua aprovació definitiva, de conformitat amb el que disposa l'article 48 de la Llei Reguladora de l'Activitat Urbanística, per remissió dels articles 46 i 53; es va depositar una còpia del dit projecte d'urbanització en la Notaria de José Luis Pavía Sanz, sítia a València, carrer del Pintor Sorolla número 13-2ª.
  
Prèviament a la publicació d'este edicte s'ha procedit a la notificació dels titulars afectats per l'actuació, així com a la publicació de l'edicte corresponent en un diari d'informació general editat a la Comunitat Valenciana, en compliment de l'establit en l'article 46.3 de la LRAU. En el termini de 20 dies, comptats des de la publicació de l'últim anunci, vosté podrà comparéixer en la dita Notaria, per a obtindre al seu càrrec còpia total o parcial de l'acta o sol·licitar la seua exhibició, així com fer les oportunes consultes i presentar al·legacions davant l'Ajuntament (Servici Municipal de Coordinació d'Obres en Via Pública i Manteniment d'Infraestructures, av. Aragó 35, 2ª planta. Exp. 03871/2002/740).
  
El present anunci complix amb la funció de notificació, de conformitat amb el que disposa l'article 59.4 de la Llei 30/1992 de Règim Jurídic de les Administracions Públiques i del Procediment Administratiu Comú, respecte d'aquells propietaris els domicilis dels quals, a efectes de notificacions es desconeixen (Josefa Dolores Guillem Riera, Francisco Noverjes Guillem i José Antonio Noverjes Guillem) o bé que, intentada la notificació, no s'haja pogut practicar.